4. december: Julehjerter | Mikaels Karen K. blog
Hop til indhold
Mikaels Karen K. blog
– en kulturhistorisk blog om Karen Kjærsgaards værker og den tid, de blev til i
Menu
Om denne blog
New item
4. december: Julehjerter
december 4, 2016december 4, 2016 ~ mikaelbjerregaard
Bag dagens låge i Karen K. julekalenderen skal det handle om det, som jeg forbinder allermest mest Karen K. Nemlig hjertekurvene med nisser til at hænge på juletræet. De fleste husker nok, at hjertekurvene blev bragt som saml-selv-julepynt i Familiejournalen, men vidste du, at de var et fast indslag i bladet i hele otte år i træk fra 1974-1981?
Hele ideen til denne blog startede, da jeg i julen 2014 fandt dette gamle julehjerte fra min barndom i en kasse hos min far. Det vakte minder!
Hvert år var der otte hjertekurve i Familiejournalen, så en komplet samling er på 64 hjerter, og det måtte jeg forsøge at  finde. Frem for at prøve at finde hjerterne enkeltvis og ikke vide, hvilket år de var fra, og hvilke jeg manglede, valgte jeg en mere konsekvent fremgangsmåde. Jeg købte en samling på 35 årgange af Familiejournalen! Det svarer til ca. 1800 blade. Min far blev sat på opgaven med at afhente bladene, og heldigvis havde han valgt at tage trailer med. 1800 ugeblade fylder overraskende meget!
Her ses hvor meget blot 24 årgange af Familiejournalen fylder!
De umådeligt mange ugeblade gav et fuldt overblik over alt, hvad Karen Kjærsgaard har leveret til bladet gennem tiden. Her skal det handle om hjertekurvene, som jeg samlede som barn og genfandt for nogle år siden. De blev startskuddet til den blog, som du læser nu.
Alle hjerterkurvene er opbygget på samme måde. På den ene side en nissepige som gør et eller andet og på den anden side af hjertet en nissedreng, som gør præcis det samme. Egentlig ganske godt i tråd med 1970'erne ligestilling mellem kønnene. Det ville ikke have været i 1970'ernes ånd hvis kun nissedrengen var modig nok til at klappe en bjørn eller hvis kun nissepigen gav sig i kast med at strikke uldsokker. Da jeg fik et overblik over hjerterne nissemotiver år for år, viste det sig,  at de ikke bare var tilfældige. Hvert år havde sit eget tema.
Jeg har prøvet at sætte ord på hvert år tema
1974: Nisser fodrer skovens dyr
1975: Nisser med bondegårdsdyr
1976: Nisser på Grønland
1977: Nisser i Skandinavien
1978: Nisser dyrker vintersport og lave juleforberedelser
1979: Nisser laver juleforberedelser og huslige sysler
1980: Nisser laver huslige sysler
1981: Nisser laver juleforberedelser og huslige sysler.
Her viser jeg nogle udvalgte eksempler år for år. Det ville blive for meget at vise alle 64 forskellige i detlajer. Men hvis du er blevet nysgerrig på at se flere skal du besøge min Karen K. samlervens flickr album, hvor er masse af klippearkene fra Familiejournalen kan ses.
1974: Skovens dyr
Det allerførste ark med de senere så kendte hjertekurve af Karen K. blev bragt i Familiejournalen nr. 49 1974.
På det sidste ark med julepynt det år havde der sneget sig et dyr ind, som faktisk ikke heltpassede ind i temaet med skovens dyr. Måske derfor så Familiejournalen sig nødt til at skrive følgende: "Karen Kjærsgaard gør opmærksom på, at det ikke er en tigerunge, hun har tegnet på denne uges ark. Det er bare "mons", den stribede staldkat, der be'r om lidt risengrød…" Gad vide, om nogen af læserne mon var i tvivl om det! Det kunne ellers have være cool med julepynt med Indiens vilde dyr….
Næsten med de samme var en tradition skabt. Familiejournalen kom i et tusindtals oplag, og selv om ikke alle læsere selvfølgelig samlede julepynten. Må den have hængt i adskillige hjem de kommende år. Bl.a. hos den læser, som sendte nedenstående billede ind til bladet, af sin julepyntede hoveddør.
Foto af hr. Nansens hoveddør 1975. I autentiske gulnede 70'er farver.
Familiejournalen bragte billedet i sit julehæfte 1975 med ordene: …ingen kan forhindre en i med små midler at skabe julestemning om boligens indgang. Enklere end hr. B. Hansen (ja det skriver de altså!) har gjort det på billedet, kan det vist nok ikke gøres… men sagen er klar: Julehyggen hersker her! Og det oven i købet med udklip af Familie Journalen fra i fjor!"
1975: Bondegårdsdyr
Karen Kjærsgaard fortsatte altså med at lave julepynt til bladet, i starten blev det kaldt julestads, men det ord gled efterhånden over i glemmebogen. Og hvert år var julepynten forsidestof. Et af hjerterne blev trykt i stort format på forsiden.
Julehjerterne, som sad på Familiejournalens sider, havde den svaghed, er der var tryk bagpå, reklamer eller artikler. Desuden var bladet trykt på tyndt papir, som gjorde hjerterne meget slatne. Så både af æstetiske og praktiske årsager var det nødvendigt at lime hvidt papir eller karton bagpå hjerterne inden man samlede dem. I min søgen på julehjerter faldt jeg dog over nogen, som fuldstændigt lignede Familiejournalens, men som var trykt på lidt stivere papir og med hvid bagside.
Efter lidt søgning på nettet fandt jeg ud af, at nogle af arkene med Karen K.'s julepynt simpelthen havde været i fri handel. Jeg købte mine egne uåbnede eksemplarer af en hjælpsom samler af papirsager, som havde købt arkene i en boghandel i Jylland, som lukkede et år ved juletid.
Det er hjerter fra 1974-75, som ses på arkene (sammen med nogle kræmmerhus med engle), og det er de eneste, jeg har set trykt på sådanne ark. De var udgivet af JCO, som også står bag den julekalender, du kunne læse om i det første indlæg i bloggens julekalender.
Logo og varenummer på julepyntsarkene.
På billedet her kan du se arkene til salg i den meget finurlige butik Herolds Varehus på Amager. Her kan man købe gammelt legetøj, julepynt, papirvare, festartikler – og hvem ved, om der ikke gemmer sig lidt Karen K. et sted på hylderne.
Herolds Varehus er stadig indrettet som i 1923 og sælger alt muligt og umuligt mellem himmel og jord. Nederst til højre titter et par ark med Karen K. julepynt frem. Billedet tilhører Herolds Varehus og er brugt med tilladelse.
1976: Grønland
Julehjertet med de grønlandske børn er unikt i hele samlingen af hjerter, fordi det er det eneste, hvor der ikke optræder en nisse.
1977: Skandinavien
Hjertet med samebørnene er unikt i samlingen, fordi det ikke viser nissedrengen og nissepigen i præcis den samme (omend spejlvendte) situation. Nissedrengen er blevet ven med en samepige, mens nissepigen er blevet ven med en samedreng.
1978: Vintersport og juleforberedelser
1979:  Juleforberedelser og huslige sysler
1980: Huslige sysler
I 1980 udgjorde frem af hjerterne en lille serie fra fåreryg til sokker. Motiverne forestillede nisser, der klippede får, kartede, spandt garn, farvede garv og til sidst strikkede sokker.
1981: Juleforberedelser og huslige sysler
Hjertekurvene i 1981 blev de sidste, som Familiejournalen bragte. 64 forskellige var det blevet til gennem årene, så det er rimeligt – som nissedrengen på billedet herover – at tørre sveden af panden!
Julehjerter i mange former
I årene efter 1981 kom der dog et lille efterspil omkring Karen K. julehjerter. I november 1982 kunne man se denne annonce for filtklip i Familiejournalen.
I teksten kan man læse, at Karen Kjærsgaard i en årrække har lavet bl.a. hjertekurve til Familiejournalens læsere, og at en af hjertekurvene nu er omsat i filtklip, som kan købes som et kit. Den opmærksomme Karen K. samler vil dog hurtigt se, at hjertets motiv med nissepigen siddende på en træstub aldrig har været udgivet som papirhjerte. Det er et nyt motiv, eller måske et som Karen K lod blive i skrivebordsskuffen.
Hjertet i færdig udgave på min væg. Jeg fandt det i en genbrugsbutik.
I 1985 udgav Familiejournalen er ark med 12 julekort tegnet af Karen K. Motiverne var taget fra hjertekurvene 1978-1981. Men ét nyt motiv har sneget sig ind i rækken, nemlig nissepigen med et pyntet juletræ. Det kunne eller have været et flot motiv på en hjertekurv.
Julekort 1984 med motiver fra hjertekurvene 1978-81.
Ét nyt motiv blandt julekortene.
Karen K.'s julehjertekurve er temmelig store og kræver et stort åbent juletræ. Ved en fejltagelse kom jeg til at kopiere nogle af hjerterne ned til halv størrelse, og jeg synes egentlig de blev ret søde. Samtidigt kan de hænge på et lille juletræ eller på grene i en vase.
Julehjerter i original og formindsket størrelse side om side.
Julehjerte i lille udgave på juletræet.
Men det er ikke kun upsizening, der fungerer. En sød læser af bloggen gjorde mig opmærksom på, at Karen K. julehjerter også fandtes i en stor udgave. Tak 🙂 De er hele 34 cm høje trykt på kraftigt pap og med forskelligt motiv på hver side. Motiverne kommer virkelig til deres ret på den måde. Det er motiver fra 1974-75, og jeg tænker, at disse hjerter måske kan have været brugt til juleudsmykning i butikker i 70'erne.


Del dette:
Twitter
Facebook
Synes godt om dette:
Like Henter...
Posted in Gør det selv, Jul
Indlæg navigation
< Previous 3. december: Den Gamle By
Next > 5. december: Juletekstiler
4 thoughts on "4. december: Julehjerter"
Pingback: Hvem er Bolette? | Mikaels Karen K. blog
Pingback: Hvem er Bolette? | Mikaels Karen K. blog
Pingback: Kræmmerhuse | Mikaels Karen K. blog
Pingback: Juleremser | Mikaels Karen K. blog
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (Adresse vises aldrig offentligt)
Navn
Websted
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Annuller
Connecting to %s
Giv mig besked om nye kommentarer via e-mail.
Giv mig besked om nye indlæg via e-mail.
A
Søg efter:
Nye indlæg
Den lille pige med svovlstikkerne januar 7, 2022
En lille nisse rejste december 28, 2021
Julestads december 23, 2021
Kort om julekort 2021 december 21, 2021
Doneret til videnskaben december 19, 2021
Engledug december 12, 2021
Til Bo fra Farmor og Farfar, julen 1971 november 28, 2021
Juledug på bordet november 21, 2021
En sommerdag på landet juni 28, 2021
Svenske julbonader – kunst til folket december 27, 2020
Nye kommentarer
Anonym til Karen K. nisser af plast…
Anonym til Karen K. nisser af plast…
Den lille pige med s… til Fyrtøjet
En lille nisse rejst… til Karen K. nisser af plast…
Julestads | Mikaels… til De mange fine ting
Arkiver
januar 2022
december 2021
november 2021
juni 2021
december 2020
november 2020
september 2020
maj 2020
marts 2020
december 2019
november 2019
oktober 2019
september 2019
august 2019
april 2019
februar 2019
januar 2019
december 2018
november 2018
april 2018
marts 2018
februar 2018
januar 2018
december 2017
november 2017
oktober 2017
august 2017
juli 2017
juni 2017
maj 2017
april 2017
marts 2017
februar 2017
januar 2017
december 2016
november 2016
oktober 2016
september 2016
august 2016
juli 2016
juni 2016
maj 2016
april 2016
marts 2016
februar 2016
januar 2016
Kategorier
Året rundt med nisserne (5)
Bordpynt (9)
Fugle (5)
Gør det selv (20)
Jul (65)
Karen K's inspiration (10)
Karen K.'s huse (5)
Karen K.'s inspiration (25)
Kulturhistorie (42)
Litteratur (16)
Minder (13)
Natur (9)
Om Karen K. (10)
Påske (16)
Spil (4)
Stjernetegn (13)
Uncategorized (27)
Follow Mikaels Karen K. blog on WordPress.com
Abonner på blog via e-mail
Indtast din e-mail adresse for at blive tilmeldt og modtage påmindelser om nye indlæg.
E-mail adresse:
Abonnér
Slut dig til de 40, der følger denne blog
Blog på WordPress.com.
Follow Following
Mikaels Karen K. blog
Slut dig til de 40, der følger denne blog
Sign me up
Already have a WordPress.com account? Log in now.
Mikaels Karen K. blog
Tilpas
Follow Following
Sign up
Log ind
Copy shortlink
Report this content
View post in Reader
Manage subscriptions
Collapse this bar
Indlæser kommentarer ...
Skriv en kommentar
e-mail
Navn
Webside
%d bloggers like this: